CONVOCATORIA I CERTAME DE DECORACIÓN BUEU SENTE O NADAL DO CONCELLO DE BUEU
ADMINISTRACIÓN LOCAL — Municipal — Bueu (Subvencións e axudas, 18/12/2023)

O obxectivo principal deste concurso, organizado polo Concello de Bueu, é fomentar a participación da veciñanza de Bueu na decoración da vila durante as festas do Nadal 2023/2024 a través da ornamentación de vivendas, fachadas, balcóns, rúas, prazas ou escaparates comerciais. Así, preténdese contribuír a animar a participación veciñal ao mesmo tempo que se reforza o ambiente festivo da vila nas datas sinaladas. Ademais, o concurso procura fomentar a creación artística en diversos niveis e en consonancia co respecto ao medio ambiente. O premio terá unha dotación máxima de 1.500 €, comprometéndose a imputación desta cantidade ao orzamento xeral do Concello de Bueu para o exercicio 2024 e a acreditación da existencia de crédito axeitado e suficiente con cargo á partida 334.48100 (“Promoción Cultural. Premios e Becas”). A dotación do premio estará suxeita ao tratamento fiscal en vigor no momento da concesión. Os premios inherentes a este concurso concederanse en réxime de concorrencia competitiva, previo estudo e valoración por parte do xurado. Poderán participar neste concurso todas aquelas persoas maiores de idade con residencia no municipio de Bueu, de maneira individual ou a través de asociacións ou comunidades veciñais que dispoñan de NIF. Tamén poderán facelo establecementos comerciais ou de hostalaría que se atopen unicamente dentro do termo municipal do Concello de Bueu. Os premios serán aboados mediante transferencia en conta bancaria, coa comprobación de previa de que a persoa ou entidade gañadora estea ao corrente coas obrigas tributarias coa facenda galega e estatal, a Seguridade Social e o Concello de Bueu. Categoría individual: Categoría colectiva: Categoría escaparates comerciais: A decoración utilizada terá que ver con motivos do Nadal, con liberdade na técnica empregada. Non se poderán empregar aquelas que causen perigos, estando excluído o emprego de lume, elementos de pirotecnia ou calquera outro que poida resultar perigoso. Poderanse empregar elementos iluminativos para realzar os motivos. As persoas participantes serán as encargadas da montaxe, desmontaxe, mantemento e seguridade dos elementos decorativos. No caso de dano pola caída dalgún elemento ornamental ou parte deste á vía pública será responsabilidade do particular ou colectivo que montou a decoración. Os desperfectos nos materiais teñen que ser reparados, substituídos ou retirados. Se a decoración é colocada nun espazo público (praza ou rúa), as persoas participantes deben facer unha solicitude previa en Rexistro indicando o espazo que queren decorar. A decoración empregada non poderá causar molestias na rúa nin obstruír o tránsito de viandantes e tráfico. Os elementos deberán estar ben fixados e sen poñer en risco a seguridade de vehículos ou viandantes. É imprescindible que a decoración sexa visible desde a vía pública. As persoas interesadas en participar no concurso, deberán formalizar as súas inscricións gratuitamente dende a data de publicación do anuncio no Boletín Oficial da Provincia de Pontevedra (BOPPO) ata o 22 de decembro de 2023 no Rexistro do Concello de Bueu ou a través da sede electrónica https://bueu.sedelectronica. gal/info.1. No caso de asociacións deben inscribirse a través da Sede Electrónica achegando unha instancia xeral e achegando o anexo de inscrición debidamente cuberto. Deben indicar a categoría na que se inscriben. Non se admiten solicitudes que foran presentadas fóra do prazo mencionado. A presentación das solicitudes farase preferiblemente a través de medios electrónicos, sede electrónica do Concello de Bueu ou no Rexistro. A decoración deberá estar exposta como mínimo desde o venres 22 de decembro de 2023 e non poderá retirarse antes do sábado 6 de xaneiro de 2024. Terá que aparecer nela unha indicación ou outra maneira de representación na que conste a participación no concurso “Bueu, sente o Nadal”. As persoas ou entidades participantes deberán enviar un correo electrónico ao enderezo cultura@concellodebueu. gal coas fotografías da decoración. No correo tamén deben incluír os datos da persoa/colectivo/establecemento participante, número de teléfono de contacto, enderezo da instalación e a categoría na que participa. O prazo para o envío das fotografías remata o venres 29 de decembro ás 23:00 horas. As persoas participantes ceden o dereito das imaxes das decoracións para a súa publicación na páxina web, redes sociais e medios de comunicación que se estimen. Ademais, autorizan a publicación dos datos no caso de resultaren gañadoras. O procedemento de instrución e resolución levarase a cabo no Departamento de Cultura, nos termos que se regulan nos artigos 23 a 27 da Lei Xeral de Subvencións. O xurado estará integrado por entre 3 e 5 persoas e que valorarán as decoracións presentadas a concurso e que terán en conta os seguintes criterios: Cada persoa do xurado emitirá a súa valoración nunha acta e valorará cada criterio do 1 ao 5, resultando gañadora a proposta que sume máis puntos. En caso de empate, decidirase en función da proposta que acadara máis veces a puntuación máxima e así sucesivamente. O xurado levantará acta de valoración e poderá declarar desertos os premios se considera que non se consegue un nivel mínimo de calidade. Ademais de recibir as fotografías, o xurado visitará sen previo aviso os balcóns, xanelas, fachadas, xardíns, escaparates ou espazos que participen no concurso durante a duración do mesmo. O fallo do xurado, que será inapelable, farase público na páxina web e nas redes sociais do Concello de Bueu. As persoas gañadoras serán avisadas telefonicamente unha vez coñecida a resolución do xurado. A participación no concurso implica a aceptación total das bases desta convocatoria. A súa interpretación correspóndelle exclusivamente ao xurado. As persoas que se presentan a este concurso autorizan expresamente o Concello de Bueu ao uso dos datos persoais achegados para os efectos relacionados co certame. De conformidade co Regulamento xeral de protección de datos 2016/679 do Parlamento Europeo, do 27 de abril de 2016, e da Lei orgánica 3/2018, do 5 de decembro, de protección de datos persoais e garantía dos dereitos dixitais, infórmase de que os datos persoais obtidos serán incorporados a un ficheiro responsabilidade do Concello de Bueu cuxa finalidade é a xestión do presente concurso. Poderanse exercer os dereitos de acceso, rectificación, limitación do tratamento ou calquera outro estabelecido na normativa vixente mediante un escrito dirixido ao Concello de Bueu a través do correo electrónico concello@concellodebueu. gal. Os autores/as ceden os dereitos de reprodución pública ao Concello a efectos de difusión da convocatoria e do fallo do xurado, tanto en medios escritos como electrónicos. O incumprimento dalgunha das bases provocará a descualificación no concurso. Contra o acordo da aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112 e seguintes e 124 e seguintes da LPACAP) ou ben directamente un recurso contencioso‐administrativo perante o correspondente xulgado de Pontevedra, segundo o disposto no artigo 8 da Lei 29/1998, de 13 de xullo, reguladora da xurisdición contencioso‐administrativa, todo isto no prazo establecido no artigo 46 da citada lei, sen prexuízo de que se poida utilizar calquera outro recurso que se estime conveniente.